สวัสดีคะ คุณ ก่อนหน้านี้เคยมีติ่งออกมาจากรูทวารแค่ก้อนเล็กๆ และวันนึงก็มีอาการบวมจนเดินลำบาก เลยไปซื้อยาจากร้านขายยามาทั้งแบบยาเม็ดและยาทา อยู่มาวันนึงมีเลือดไหลออกมาจากติ่งรูทวาร แสบมาก หลังจากนั้นก็ปล่อยผ่านมาประมาณ2ปีแล้วคะ ตอนนี้ปวดท้องข้างขวาล่างมากคะ ประมาณใต้ซี่โครงลามไปด้านหลัง ไม่ทราบว่าเกี่ยวกับริดสีดวงไหมค่ะ ตอนนี้ริดสีดวงทวารมีก้อนเนื้อประมาณ1ข้อนิ้วมือ มีวิธีรักษาไหมค่ะ หรือยาทา ยาเม็ดอะไรแนะนำไหมค่ะ แล้วจะเป็นอันตรายไหมคะ ขอบค่ะ
สวัสดีค่ะ การวินิจฉัยที่เป็นไปได้-ริดสีดวงทวาร-แผลหรือฝีบริเวณทวารหนัก-ฝีคัณฑสูตร-ติ่งเนื้อบริเวณทวารหนักโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาดังนั้นจากอาการที่กล่าวมาก็พอเข้าได้กับโรคริดสีดวงทวารและเป็นภาวะที่เจอได้บ่อยค่ะ แต่ปกติแล้วริดสีดวงจะไม่ทำให้ปวดท้องลามไปจนถึงซี่โครง ซึ่งอันนั้นอาจจะเป็นอีกภาวะนึงเช่นกล้ามเนื้อหรือกระดูกอ่อนอักเสบค่ะโดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย จึงควรหลีกเลี่ยงปัจจัยดังกล่าวไปการรักษา ขั้นแรกคือการการปรับพฤติกรรมดังกล่าวไป หากไม่ดีขึ้น อาจต้องใช้การผ่าตัดเอาริดสีดวงออก การใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้น แนะนำปรึกษาศัลยแพทย์เพื่อพูดคุยเรื่องแผนการรักษาอีกครั้ง โดยจะต้องขึ้นกับความรุนแรงของโรคที่เป็น ยาเม็ดอาจจะเป็นยาที่ช่วยทำให้อุจจาระนุ่มขึ้น ไม่เจ็บเวลาถ่าย ส่วนยาทาอาจเป็นยาทาเพื่อลดอาการอักเสบแค่ชั่วคราวเท่านั้นค่ะ